**Урок беларускай мовы 4 клас**

**Тэма Змяненне прыметнікаў жаночага роду**

**Мэты**:

- фарміраванне агульнага ўяўлення аб змяненні па склонах прыметнікаў жаночага роду, прымяненне атрыманых ведаў у знаёмай сітуацыі, па ўзорах, у нестандартных умовах; фарміраванне ўмення аперыраваць атрыманымі ведамі творча;

- развіццё маўлення, памяці, мыслення, увагі, умення аналізаваць, рабіць вывады;

-выхаванне любові да роднага краю, яго прыроды, культуры індывідуальнай і калектыўнай вучэбнай дзейнасці.

**Тэхналогія вучэбных заняткаў** : тэхналогія актыўнай ацэнкі, тэхналогія праблемнага навучання,

**Ход урока**

**Арганізацыйны этап**

*Настаўнік.* Гучна празвінеў званок ,

Голас нам яго знаёмы.

Запрасіў ён нас на ўрок

Беларускай мовы.

*(Вучаніца чытае верш пра беларускую мову. У час чытання верша ідзе паказ слайдаў пра краявіды Беларусі. На апошнім слайдзе напісана слова БЕЛАРУСЬ*)

*Настаўнік.* Беларуская мова – неад’емная частка нашай роднай зямлі. Яна адлюстравана ў прыродзе роднага краю. Яна бруіцца ў адным рытме з сокамі яе дрэў і траў. Яна расфарбавана ў колеры нашай прыроды.

**Актуалізацыя ведаў**

1. “Ажывіць” кластар і падрыхтаваць вуснае паведамленне па ім.

(*Вучань працуе ля дошкі*)

1. Работа над тэкстам ( *Калектыўная работа. Выкарыстоўваю прыём*

*“ Лаві памылку”)*

У добрым сэрцы затоены думка аб родны край. Ласкавым пачуццём прасякнуты ўспаміны аб дарагі бацькоўскі дом. Абавязак любові і пашаны да Радзімы з’яўляецца для кожнага чалавека высокі гонар.

( *Вучні знаходзяць памылкі, ставяць прыметнікі і назоўнікі ў патрэбным склоне , вызначаюць іх канчаткі)*

* Які вывад можна зрабіць на аснове гэтага тэксту? ( *Род, лік, склон прыметніка залежыць ад назоўніка, з якім гэты прыметнік звязаны*)

3.Праверка выканання задання і ацэньванне.

**Чыстапісанне** *( Парная работа*)

Літары, якія будзем пісаць, утрымліваюцца ў слове БЕЛАРУСЬ:

літара абазначае зычны гук, які мае пару па глухасці;

літара абазначае зацвярдзелы гук;

літара з’яўляецца ненаціскной і абазначае такі ж гук.

( *Кожнай пары даецца заданне вызначыць адну літару з прапанаваных трох. Затым даецца ўзор напісання літар. Вучні запісваюць кожны сваю літару ў сшытак)*

-Успомніце і напішыце слова-сінонім да слова БЕЛАРУСЬ, якое пачынаецца з той жа літары, якую вы напісалі.(*Вучні называюць і запісваюць словы Бацькаўшчына, Радзіма, Айчына)*

-Ахарактарызуйце гэтыя словы як часціну мовы. Падбярыце да іх прыметнікі. *( Дарагая, прыгожая, сінявокая , любімая і інш.)*

**Аперацыйна-пазнавальны этап**

1.Паведамленне тэмы і мэт ўрока

-Абапіраючыся на дадзеныя прыметнікі і на табліцу, сфармулюйце тэму ўрока*.( Вучні рашаюць заданне-праблему , высвятляюць тэму ўрока. Настаўнік абагульняе меркаванні вучняў* ).

- Давайце вызначым крытэрыі НаШтоБуЗу, якія будуць актуальнымі на сённяшнім уроку. ( *З прапанаваных крытэрыяў вучні выбіраюць тыя, якія падыходзяць да ўрока)*

2.Запаўненне табліцы ( *Вучні калектыўна запаўняюць прабелы ў табліцы, выніковая табліца паяўляецца на слайдзе)*

- Звярніце ўвагу на канчаткі прыметнікаў жаночага роду і зрабіце вывад.( *Вучні робяць вывад аб тым, што прыметнікі жаночага роду ў родным, давальным , месным і творным скланах маюць аднолькавыя канчаткі і адказваюць на адно і тое ж пытанне )*

- Як жа будзем вызначаць іх склоны?

**Фізкультхвілінка**

**Сістэматызацыя і замацаванне ведаў**

***Работа з падручнікам*** ( практыкаванне 47 выконваецца вусна. )

*Самаацэнка ( Выкарыстоўваю тэхніку “ Святлафор”)*

***Работа ў групах*** ( *Выкарыстоўваю тэхніку “Святлафор”)*

1Адрэдакціруйце тэкст . Вызначце склон прыметнікаў жаночага роду. Выдзеліце ў іх канчаткі.

Я жыву ў самай цудоўнай краіне. Яе невыпадкова называюць цудоўнай зямлёй пад белымі крыламі. Наша цудоўная зямля – чароўная, як сівая легенда.

2.Запішыце сказы, дапісваючы патрэбныя канчаткі. Вызначце склон назоўнікаў жаночага роду.

Радзіма ў нас лагодн.., нібы родн.. матуля. Наша дарагая старонка светл.. як ясны прамень сонца. Зіхаціць яна блакін.. кветкай.

3.Запішыце сказы. Прыметнікі і назоўнікі, што ў дужках, пастаўце ў патрэбным склоне . Вызначце склон прыметнікаў.

Беларусы цэняць сваю ( знакамітая зямля ), ( родная мова), свабоду. Нашы продкі славіліся ( жыццёвая мудрасць ) , сілай духу.

-Узаемаправерка

***Работа ў парах***

1.Прадоўжыць прыказкі. Вызначыць склон прыметнікаў жаночага роду. Выдзеліць іх канчаткі

Няма смачнейшай вадзіцы, … .

Няма лепшай хаткі, … .

2. Па апорных словах узнавіць прыказкі. Вызначыць склон прыметнікаў жаночага роду. Выдзеліць іх канчаткі.

а) хатка, матка;

б)зямелька, пасцелька.

*Вывад.* Калі б вы былі аўтарам падручніка, якое правіла напісалі б да сённяшняй тэмы?

**Вынік урока** *(Даецца заданне на выбар)*

Скласці па тэме ўрока кластар, фішбоўн, сіквейн, або заданне па картцы “ Закончы фразу”.

**Дамашняе заданне**

**Рэфлексія** *( Выкарыстоўваю тэхніку “ Святлафор”)*